English: Thank you very much to those Assembly Members who contributed today, and well done to Caroline Jones, again, for practising her Welsh here today. It's very important that we try to do so when we have the opportunity to do so. I have time, perhaps, just to explain some of the things that some Members had concerns about. I'd like to start, therefore, with this idea that Suzy put forward about dumbing down standards if we're going to simplify them. And I think that Siân Gwenllian felt similarly in that regard. What we were trying to say as a committee, as the Minister said, was that, if there were multiple or similar standards, then we could simplify and streamline the process so that there were too many of them, and organisations had to comply with them. It wasn't to weaken or to dilute the process. If we thought for a second that it was going to dilute the process, we would not have recommended it as a committee. So, of course, we need to see how this develops. We're hearing that there are operational concerns from the Minister. So, down the line, we'll need to understand what those concerns are. But I urge upon those people who are watching this debate - the public who are going to be bringing forward complaints, perhaps - that that wasn't the intention. What we were hearing from councils or other organisations was that they genuinely wanted to respond to the complaints, but sometimes the standards were so complex it was difficult for them to understand what exactly the path forward was. So, we want to help to improve them, and we want to help them, so please do understand that we're not trying to dilute the standards. Time will tell how that plays out. Now, some in this Chamber - Siân Gwenllian and Suzy Davies - clearly agree with regard to what happened with the commission and so on. And, clearly, the Government had listened and had seen what the evidence had shown when people came to committee; they weren't supportive. A few of the organisations, perhaps, were supportive, but at present we're still seeing how the Measure is working on the ground. I think it would be very odd to change such a new system at the moment, and so that's why we came down on the side of giving time for the regime to embed, and then assessing again in future. I would disagree, unfortunately, with the Minister about saying that there was too much focus, perhaps, or too much had happened on regulations to this point. If we want to establish a new system, then we need to have those regulations in place and we need to ensure that they work. And now, I think, we have reached a point where we can look at the promotion, because those systems are in place. And I think that's why people perhaps didn't want to see a new Bill coming forward with a focus, perhaps, on regulations, when being on the ground and speaking the language in our communities is what we all want to prioritise. Certainly, we are content that the Minister had spoken, in terms of the focus on language planning, about the new unit. We're going to assess that and monitor that, I'm sure. I do have some - . I agree with Siân Gwenllian to an extent, because, if there is going to be a new unit, if there is going to be a focus on creating a new post, then it's a bit disappointing to hear that Brexit is perhaps going to undermine some of the work that needs to be done as a matter of urgency. If it's going to be mainstreamed, if there is an objective to put forward new standards, then that unit should be sufficiently robust and resilient to be able to withstand what's happening, whether Brexit - . Brexit is ongoing and discussions are ongoing on a daily basis; we need to continue with other work as well, and I would urge the Minister to consider the fact that we need to ensure that this unit is robust and resilient and receives the support that you've said that you are going to give it today. Now, I believe that the directorate has been mentioned today already, and I just want to conclude by saying that there is now an opportunity for us as a committee and for us as Assembly Members to look at how we can consider other elements of what is happening with regard to the Welsh language. Caroline Jones talked about technology and the digital arena, and we're pleased to say that, as a committee, we will be looking at technology and the digital arena in the future, because it's something that has been raised with us, as a committee, as being very important. So, it is important that we do realise that legislation is important, of course, and the regulations and standards are important as well, but we do need to see the use of the Welsh language increasing and improving on the ground. Suzy Davies's idea is a very good one. If mentrau iaith are holding events, then we want some of their objectives, or the things that they report back to Government on, to show that the use of the Welsh language has evolved and developed, rather than just that they can reach that target of 1 million Welsh speakers. Well, how is that 1 million doing it? Are they using it to put the baby to bed? Are they using it when they go down the street to the pub and talk to their friends? How is that going to evolve to be a daily reality for people? So, thank you to everyone for engaging with this important report. I think it was a report that ended up being quite influential. So, not every report perhaps ends up being quite as influential, but we do our work, but I think this report was one of those ones that were influential. Thank you to the Government for listening and for being willing to respond to some of the things that they heard as part of the discussion, which I believe was a positive and constructive one between the Government, those who gave evidence, and Assembly Members. Thank you to everyone.
Welsh: Diolch i'r Aelodau Cynulliad hynny oedd wedi cyfrannu yma heddiw, a da iawn eto i Caroline Jones am ymarfer ei Chymraeg yma heddiw hefyd; mae'n bwysig ein bod ni'n ceisio gwneud hynny pan fyddwn ni'n gallu. Mae gen i amser, efallai, jest i esbonio rhai o'r pethau oedd gan rai Aelodau gonsérn ynglŷn â nhw. Hoffwn i ddechrau, felly, gyda'r cysyniad yma roedd Suzy wedi ei ddweud o ran 'dumb-io' lawr safonau os dŷn ni am eu symleiddio nhw, ac dwi'n credu bod Siân Gwenllian yn teimlo yn debyg o ran hynny. Beth roedden ni'n ceisio ei ddweud fel pwyllgor oedd, fel yr oedd y Gweinidog wedi'i ddweud, os oedd yna safonau lluosog, neu rai oedd yn debyg, bydden ni'n gallu symleiddio'r broses fel nad oes gormodedd o safonau, os oedden nhw'n debyg, a bod yn rhaid i sefydliadau gydymffurfio â nhw - nid er mwyn gwanhau'r broses. Petasen ni'n meddwl am funud byddai fe'n gwanhau'r broses, fydden ni ddim wedi argymell hynny fel pwyllgor. Felly, wrth gwrs, mae angen gweld sut mae hynny'n datblygu. Dŷn ni'n clywed efallai fod yna concerns gweithredol gan y Gweinidog. Felly, i lawr y lein, byddwn ni angen deall beth yw hynny. Ond dwi'n erfyn ar bobl sydd yn gwylio hwn - y cyhoedd sydd yn mynd i fod yn dod â'r cwynion ger bron, efallai - nad hynny yw'r pwrpas. Beth roedden ni'n ei glywed gan gynghorau, neu beth roedden ni yn ei glywed gan sefydliadau, oedd eu bod nhw wir eisiau ymateb i'r cwynion, ond weithiau roedd y safonau mor gymhleth roedd yn anodd iddyn nhw ddeall beth yn gwmws oedd y trywydd trwyddo. Felly, dŷn ni eisiau eu helpu nhw i wella, a dŷn ni eisiau eu helpu nhw, felly plîs deallwch dŷn ni ddim eisiau tanseilio neu wanhau y safonau. Amser a ddengys o ran sut mae hynny yn cael ei chwarae mas. Mae rhai yn yr ystafell yma - Siân Gwenllian a Suzy Davies - yn amlwg yn cytuno o ran beth oedd wedi digwydd gyda'r comisiwn ac yn y blaen. Yn amlwg, roedd y Llywodraeth wedi gwrando ac wedi gweld beth oedd y dystiolaeth yn ei ddangos pan ddaeth pobl i'r pwyllgor; doedden nhw ddim yn gefnogol. Roedd cwpwl o fudiadau, efallai, yn sicr yn gefnogol, ond ar hyn o bryd dŷn ni'n dal yn gweld sut mae'r Mesur yn gweithio ar lawr gwlad. Byddwn i'n meddwl byddai fe'n od iawn i newid system mor newydd ar hyn o bryd, ac felly dyna pam roedden ni wedi dod lawr ar yr ochr o roi amser i'r drefn weithredu, ac wedyn asesu eto yn y dyfodol. Byddwn i yn anghytuno, yn anffodus, â'r Gweinidog am ddweud bod gormod o ffocws, efallai, neu fod gormod wedi digwydd ar reoliadau hyd at nawr. Os dŷn ni am sefydlu system newydd, mae angen inni gael y rheoliadau yna yn eu lle, dŷn ni angen sicrhau eu bod nhw'n gweithio. A nawr, dwi'n credu, dŷn ni wedi cyrraedd pwynt lle dŷn ni'n gallu edrych ar yr hyrwyddo a'r hybu, oherwydd bod y systemau yna yn eu lle. Ac dwi'n credu dyna pam nad oedd pobl, efallai, eisiau gweld Bil newydd gyda ffocws, efallai, ar reoliadau, pan fo bod ar lawr gwlad a siarad yr iaith yn rhywbeth dŷn ni i gyd eisiau ei flaenoriaethu ar hyn o bryd. Yn sicr, dŷn ni'n hapus bod y Gweinidog wedi dweud, o ran ffocws ar gynllunio ieithyddol, am yr uned newydd yma. Dŷn ni'n mynd i asesu hynny a monitro hynny, mae'n siŵr. Dwi yn cael ryw fath o - . Dwi yn cytuno â Siân Gwenllian i raddau, oherwydd, os oes yna uned newydd, os oes yna ffocws ar greu swydd newydd, yna mae'n bach yn drist i glywed bod Brexit efallai yn mynd i danseilio peth o'r gwaith sydd angen cael ei wneud yn weddol sydyn. Os ydy e'n mynd i gael ei brif-ffrydio, os oes yna amcan i roi safonau ger bron - safonau newydd ger bron - yna dylai'r uned honno fod yn ddigon cryf, buaswn i'n meddwl, i allu gwrthsefyll yr hyn sydd yn digwydd, boed Brexit - . Mae Brexit yn digwydd, mae trafodaethau yn digwydd o ddydd i ddydd; mae angen i ni barhau gyda phethau eraill hefyd. Felly, byddwn i'n erfyn ar y Gweinidog i ystyried y ffaith bod angen inni sicrhau bod yr uned honno yn gryf ac yn cael y gefnogaeth dŷch chi wedi dweud eich bod chi'n mynd i roi iddi hi heddiw. Dwi'n credu bod y gyfarwyddiaeth wedi cael ei siarad amdani yma heddiw. Dwi jest eisiau gorffen drwy ddweud - nawr mae'r cyfle inni fel pwyllgor a'r cyfle inni fel Aelodau Cynulliad edrych ar sut y bydden ni'n gallu edrych ar elfennau eraill o'r hyn sydd yn digwydd o ran yr iaith Gymraeg. Roedd Caroline Jones wedi dweud am dechnoleg a digidol, ac mae'n bleser gyda ni fel pwyllgor dweud y byddwn ni yn edrych i mewn i'r maes technoleg digidol yn y dyfodol, achos mae'n rhywbeth sydd wedi dod atom ni fel pwyllgor fel rhywbeth o bwys. Felly, mae'n bwysig ein bod ni yn sylweddoli bod deddfwriaeth yn bwysig, wrth gwrs, a bod rheoliadau a safonau'n bwysig, ond dŷn ni i gyd angen gweld y defnydd yn gwella ar lawr gwlad. Ac mae syniad Suzy Davies yn dda iawn, dwi'n credu. Os ydy mentrau iaith yn cynnal digwyddiad, yna dŷn ni eisiau i rai o'u hamcanion, neu rai o'r pethau maen nhw'n adrodd yn ôl arnyn nhw i'r Llywodraeth, ddangos bod y defnydd hwnnw wedi'i esblygu, yn hytrach na dim ond eu bod nhw'n gallu cyrraedd y targed o filiwn. Wel, sut mae'r filiwn yna'n ei wneud? Ydyn nhw'n defnyddio hi i roi'r babi i'r gwely? Ydyn nhw'n defnyddio hi i fynd lawr y stryd i'r dafarn a siarad yr iaith gyda'u ffrindiau? Sut mae hynny'n mynd i esblygu i fod yn realiti pob dydd? Felly, diolch i bawb am ymwneud â'r adroddiad pwysig yma. Dwi'n credu roedd e'n adroddiad a oedd wedi diweddu lan i fod yn weddol ddylanwadol, felly - . Dyw pob un ddim yn ddylanwadol, ond dŷn ni'n gwneud y gwaith, ond dwi'n credu roedd yr adroddiad yma'n un o'r rheini, a dwi'n ddiolchgar iawn i'r Llywodraeth am wrando ac am fod yn ymatebol i rai o'r pethau hynny roedden nhw wedi eu clywed fel rhan o'r drafodaeth. Dwi'n credu roedd hi'n drafodaeth gadarnhaol wnaethon ni ei chael rhwng y Llywodraeth, y bobl oedd wedi rhoi tystiolaeth, a'r Aelodau Cynulliad. Felly, diolch yn fawr iawn i bawb.